stanford-oval/wikipedia huggingface dataset:
Ville Vallaton (piirrossarja)

| Ville Vallaton> Dennis the Menace |
| --- | --- |
Tyyli:  Piirrosanimaatio
Kestoaika:  22 minuuttia
Luoja(t):  DIC Entertainment
Pääosissa:  Brennan Thicke Phil Hartman Marilyn Lightstone Jeannie Elias Donna Christie
Alkuperämaa:   Yhdysvallat
Alkuperäiskieli:  englanti
Verkko:   Yle TV1  Yle TV2  Nelonen  PTV4  Fox Kids  MTV Juniori  Ruutu+ Lapset
Esitetty:  22. syyskuuta 1986 – 26. marraskuuta 1988
Jaksoja:  78
Tuotanto
Tuottaja(t):  Jean Chalopin Andy Heyward Tetsuo Katayama
Ohjaaja(t):  Michael Maliani
Tuotantoyhtiö(t):  DIC Entertainment
Palkinnot
Ehdokkuudet:  Young Artist (1988)
Aiheesta muualla
IMDb 
Ville Vallaton (engl. Dennis the Menace) on yhdysvaltalaisen DIC Entertainmentin tuottama 78-osainen piirrossarja, joka valmistui vuosina 1986–1988. Sarja kertoo Hank Ketchamin luoman sarjakuvahahmo Ville Vallattoman sekä hänen perheensä ja ystäviensä elämästä.
Suomessa sarjan jaksoja julkaistiin suomenkielisellä dubbauksella VHS-kasetteina 1980-luvun lopussa Golden Voicen sekä 1990-luvulla PVP Voice Oy:n ja DVD-videoiden Pauli Virta Productionsin tekeminä. Televisiossa sarjan jaksoja on esitetty sekä jälkiäänitettynä että suomenkielisellä tekstityksellä Yle TV1- ja PTV4-kanavalla. 1990-luvun lopussa sarjan uusia jaksoja dubattiin ja niitä esitettiin televisiokanavalla Nelonen. Myöhemmin jaksoja on esitetty maksullisella Fox Kidsillä, C More Juniorilla ja Nelonen Nappulalla. 1990-luvun lopun dubbauksissa Ville Vallattoman äänenä esiintyivät Ulla Ollikainen, Konsta Hietanen ja Tom Pöysti.
Sarjan hahmoja

Ville Vallaton (engl. Dennis the Menace) on sarjan päähenkilö. 6-vuotias poika, joka aiheuttaa monenlaista harmia vanhemmille ja tuttavilleen. Hänellä on Rekku-niminen vanhaenglanninlammaskoira. (engl. Ruff)
Yrjö Karjunen (engl. George Wilson) on Ville Vallattoman naapurin setä, jota Ville pitää parhaana ystävänään. Ville aiheuttaa hänelle usein harmia.
Martta Karjunen (engl. Martha Wilson)
Herra Kiljunen (Villen vaari) (engl. Mr. Johnson)
Heikki (Joskus myös Henri) Vallaton (engl. Henry Mitchell)
Liisa Vallaton (engl. Alice Mitchell)
Jussi (Joskus myös Topi) (engl. Joey McDonald)
Tommi (engl. Tommy Anderson)
Tytti (engl. Margaret Wade)
Tiina (engl. Gina Gillotti)
E-P (engl. PeeBee Kappa)
Jaska (engl. Jay Weldon)
Suomenkieliset ääninäyttelijät > Vuoden 1989 dubbaus

Äänet: Golden Voice Oy
Pertti Nieminen
Ulla Ollikainen
Erkki Murto
Päivi Sorsa
Suomenkieliset ääninäyttelijät > Vuoden 1994 dubbaus

Suomenkieliset äänet:
Konsta Hietanen (Ville Vallaton)
Elise Langenoja
Päivi Sorsa
Pauli Virta
Suomenkielinen puhe © 1994 PVP
Suomenkieliset ääninäyttelijät > Vuoden 1998 dubbaus

Suomenkieliset äänet:
Tom Pöysti (Ville Vallaton)
Arto Nieminen
Juha Paananen
Velimatti Ranta
Ulla Renko
Minna Tasanto
Pauli Virta
Äänitys: Jukka Teittinen
Käännös: Teija Perttilä
Laulun käännös: Minna Tasanto
Suomenkielinen toteutus: Pauli Virta Productions 1998
Suomessa ilmestyneet julkaisut > VHS-julkaisut

Kaikki olivat suomeksi jälkiäänitettyjä. Suluissa on jälkiäänityksestä vastannut taho.
Ville Vallaton 1: Vauhdissa (Golden Voice Oy)
Ville Vallaton 2 (Golden Voice Oy)
Ville Vallaton 3: Sirkus kaupungissa (Golden Voice Oy)
Ville Vallaton 4 (Golden Voice Oy)
Ville Vallaton – Maaginen kynä (PVP Voice Oy)
Ville Vallaton – Poika ohoi! (PVP Voice Oy)
Ville Vallaton – Vahakabinetin kummitus (PVP Voice Oy)
Ville Vallaton – Nokkela Ville (PVP Voice Oy)
Ville Vallaton – Rekku katoaa (PVP Voice Oy)
Ville Vallaton – Marsilaiset tulevat (PVP Voice Oy)
Ville Vallaton – Jenkki-Ville (PVP Voice Oy)
Suomessa ilmestyneet julkaisut > DVD-julkaisut

Ville Vallaton 1 – Apinamaiset naamiaiset
Ville Vallaton 2 – Ville TV-tähtenä
Ville Vallaton 3 – Lumisotasilla
Ville Vallaton 4 – Elokuvien sankarit
Ville Vallaton box 1–4
Bernadette Martin

| Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Hopeaa | Ateena 1969 | 4×400 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Grenoble 1972 | 4×2 kierrosta |  |
Bernadette Martin (myöh. Dargent, Louis, Klos, s. 13. syyskuuta 1951 Grenoble, Isère, Ranska) on entinen ranskalainen juoksija.
Martin saavutti Ateenan EM-kisoissa 1969 hopeaa ensimmäistä kertaa arvokisojen ohjelmassa olleessa 4 × 400 metrin viestijuoksussa; sekä juoksun voittanut Iso-Britannia että Ranska saivat nimiinsä maailmanennätysajan 3.30,8. Hän osallistui EM-kilpailuihin myös 400 metrin juoksussa Helsingissä 1971 ja 800 metrin juoksussa Ateenassa 1982 mutta ei menestynyt. Helsingin EM-kisojen viestissä Ranska keskeytti. Münchenin 1972 olympialaisissa Martin sijoittui viestissä neljänneksi Ranskan ennätyksellä 3.27,5.
Sisäratojen EM-kilpailuissa Martin saavutti pronssia 4 × 2 kierroksen viestissä Grenoblessa 1972. Ranskan sisäratojen mestaruuden hän voitti 800 metrillä vuosina 1981 ja 1983.
Henkilökohtaiset ennätykset

200 metriä: 24,4 (1972)
400 metriä: 53,3 (1971), sähköajanotolla 53,46 (1980)
800 metriä: 2.02,49 (1982)
1000 metriä: 2.42,8 (1984)
Topson (pelaaja)

| Topias Taavitsainen |
| --- | --- |

Henkilötiedot
Syntynyt: 14. huhtikuuta 1998 (ikä 26)
Kansalaisuus:   Suomi
Elektronisen urheilun pelaaja
Pelaajanimi:  Topson
Aktiivisena:  2018–2020, 2022-
Nyk. joukkue:  Old G
Rooli:  Midlane
Peli:  Dota 2
Mestaruudet:  2018, 2019
    
Topias ”Topson” Taavitsainen (s. 14. huhtikuuta 1998) on suomalainen Dota 2 -pelaaja ja striimaaja. Taavitsaisen suurimpiin saavutuksiin kuuluu Dota 2 -maailmanmestaruuden voittaminen kahdesti OG-joukkueen kanssa peräkkäisinä vuosina 2018 ja 2019. Turnauksista Taavitsainen on tienannut palkintorahaa yli 4,6 miljoonaa euroa. Hän on suosittu sosiaalisessa mediassa: hänellä on Twitterissä yli 100 000 seuraajaa, Instagramissa 115 000 ja Twitchissä 195 000.
Taavitsainen siirtyi joulukussa 2022 pelaamaan Old G -joukkueessa, joka tavoittelee paikkaa 2. divisioonasta.
Aiheesta muualla

Taavitsaisen Twitch-pelikanava
Raymond Thomas

Raymond Thomas (3. tammikuuta 1931 Pariisi – 1. toukokuuta 2002) oli ranskalainen kuulantyöntäjä.
Thomas sijoittui Bernin EM-kilpailuissa 1954 kuulantyönnössä kymmenenneksi tuloksella 15,35 m. Melbournen 1956 olympialaisissa hän sijoittui 14:nneksi tuloksella 15,31 m.
Thomas voitti Ranskan mestaruuden vuosina 1953–1957 sekä 1959. Hän paransi Ranskan ennätystä vuonna 1954 tulokseen 15,71 m, vuonna 1955 tulokseen 15,93 m, vuonna 1956 tulokseen 16,10 m sekä vuonna 1957 16,19 metriin.
Liliane Ménissier

Liliane Ménissier (s. 12. marraskuuta 1960 Gray, Haute-Saône, Ranska) on entinen ranskalainen yleisurheilija, jonka päälaji oli seitsenottelu.
Ménissier sijoittui Stuttgartin EM-kilpailuissa 1986 seitsenottelussa 13:nneksi tuloksella 5 699 pistettä. Hän voitti seitsenottelussa Ranskan mestaruuden vuosina 1986 ja 1990.
Henkilökohtaiset ennätykset

200 metrin juoksu: 25,02 (1986)
100 metrin aitajuoksu: 13,59 (1990)
Korkeushyppy: 187 (1984)
Pituushyppy: 639 (1986)
Kuulantyöntö: 12,84 (1988)
Keihäänheitto: 46,90 (1985)
Keisariforumit

Rooman keisariforumit
Keisariforumit olivat Rooman Forum Romanumin pohjoispuolelle rakennettujen aukioiden ja rakennusryhmien sarja. Ne rakennettiin korostamaan suurvallaksi kasvaneen Rooman valtakunnan pääkaupungin monumentaalista keskustaa.
Vanhin keisariforumeista on Julius Caesarin vuosina 54–46 eaa. rakennuttama Caesarin forum, Forum Iulium. Sen pohjoispuolella on Juliusten suvun kantaäidille Venus Genetrixille omistettu temppeli.
Keisari Augustus rakennutti toisen keisariforumin, Forum Augustumin eli Augustuksen forumin vuosina 42–2 eaa. Augustuksen forumin itäsivulla sijaitsi Mars Ultorin temppeli. Temppelin molemmin puolin olivat pitkät pylväskäytävät, joihin oli sijoitettu Rooman myyttisten sankareiden ja suurten sotapäälliköiden muotokuvia. Virkaansa nimitetyt uudet maaherrat vannoivat virkavalansa Augustuksen forumilla.
Kolmannen keisariforumin rakennutti keisari Vespasianus vuosina 71–75 juutalaisista saamansa voiton kunniaksi. Tämän forumin aukiota kutsuttiin aluksi nimellä Templum Pacis ja myöhemmin myös nimillä Forum Pacis eli Rauhan temppeli tai Vespasianuksen forum.
Neljännen keisariforumin rakennustyöt aloitti keisari Domitianus ja päätti keisari Nerva vuonna 97. Sitä kutsutaan sekä nimellä Forum Transitorium että Forum Nervae. Tämä forum on kapea ja pitkänomainen aukio Augustuksen ja Vespasianuksen forumien välissä. Forum Transitoriumin itäpäässä oli Minervalle pyhitetty temppeli.
Viides ja viimeinen keisariforumeista on keisari Trajanuksen vuosina 107–113 rakennuttama Forum Traiani. Trajanuksen forum on keisariforumeista suurin, ja sen suunnittelijana toimi arkkitehti ja insinööri Apollodoros Damaskolainen. Trajanuksen forumiin kuuluivat Rooman suurin basilika, Basilica Ulpia, kreikan- ja latinankieliset kirjastot, kuuluisa Trajanuksen pylväs ja temppeli sekä ryhmä kauppahalleja Quirinalis-kukkulan puoleisella rinteellä. Valtavan rakennusryhmän tieltä louhittiin Capitolium- ja Quirinalis-kukkulat yhdistänyt harjanne.
Rosario Murcia-Gangloff

| Mitalit> Maa:   Ranska.Naisten yleisurheilu.Maastojuoksun MM-kilpailut  | Mitalit> Maa:   Ranska.Naisten yleisurheilu.Maastojuoksun MM-kilpailut  | Mitalit> Maa:   Ranska.Naisten yleisurheilu.Maastojuoksun MM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Hopeaa | Stavanger 1989 | joukkuekilpailu |  |
|  Pronssia | Auckland 1988 | joukkuekilpailu |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Pronssia | Alnwick 1995 | joukkuekilpailu |  |
Rosario Murcia-Gangloff (o.s. Murcia, s. 23. syyskuuta 1964 Lyon, Rhône, Ranska) on ranskalainen kestävyysjuoksija.
Rosario Murcia-Gangloff, silloiselta sukunimeltään Murcia, sijoittui Splitin EM-kilpailuissa 1990 20:nneksi 10 000 metrin juoksussa ajalla 33.44,44. Sevillan MM-hallikilpailuissa 1991 hän sijoittui 3 000 metrin juoksussa kuudenneksi ajalla 8.56,20. Samana vuonna Tokion MM-kilpailuissa hän karsiutui 3 000 metrin juoksun alkuerissä. Barcelonan 1992 olympialaisissa hän karsiutui 10 000 metrin juoksun alkuerissä. Stuttgartin MM-kilpailuissa 1993 hän sijoittui 10 000 metrillä 18:nneksi ajalla 32.54,65. Helsingin EM-kilpailuissa 1994 hän sijoittui maratonilla 29:nneksi ajalla 2.43.15. Göteborgin MM-kilpailuissa 1995 hän karsiutui 5 000 metrin juoksun alkuerissä.
Maastojuoksun arvokilpailuissa Gangloff saavutti kolme joukkuemitalia: MM-pronssia 1988, MM-hopeaa 1989 sekä EM-pronssia 1995. Hänen henkilökohtaiset sijoituksensa maastojuoksun MM-kilpailuissa olivat 30:s vuonna 1988, 93:s vuonna 1989, 50:s vuonna 1991, 80:s vuonna 1992 ja 41:s vuonna 1995 sekä maastojuoksun EM-kilpailuissa 21:s vuonna 1995.
Murcia-Gangloff voitti Ranskan mestaruuden 5 000 metrin juoksussa vuonna 1995 sekä 10 000 metrin juoksussa vuosina 1990, 1992 ja 1993. Huhtikuussa 1992 hän juoksi 10 000 metrillä Ranskan ennätyksen 31.42,83.
Murcia-Gangloff sairastaa glaukoomaa.
Henkilökohtaiset ennätykset

800 metriä: 2.10,6 (1985)
1 000 metriä: 2.45,1 (1987)
1 500 metriä: 4.14,52 (1987)
3 000 metriä: 8.51,57 (1991)
5 000 metriä: 15.25,33 (1995)
10 000 metriä: 31.42,83 (1992)
Maraton: 2.37.10 (1994)
Linde

Linde on muun muassa seuraavien henkilöiden sukunimi:
Andrei Linde (s. 1948), venäläis-yhdysvaltalainen kosmologi
Ann Linde (s. 1961), ruotsalainen sosiaalidemokraattinen poliitikko ja Ruotsin ulkoministeri
Bertil Linde (1907–1990), ruotsalainen jääkiekkoilija
Bo Linde (1933–1970), ruotsalainen säveltäjä
Carl von Linde (1842–1934), saksalainen insinööri
Ebbe Linde (1897–1991), ruotsalainen runoilija ja kääntäjä
Erik von der Linde (1611–1666), ruotsalainen aatelinen ja maaherra
Gunnel Linde (1924–2014), ruotsalainen lastenkirjailija
Kelvin van der Linde (s. 1996), eteläafrikkalainen autourheilija
Nina Linde (s. 1980), saksalainen jääkiekkoilija
Sofia Linde (s. 1995), ruotsalainen seitsenottelija
Ulf Linde (1929–2013), ruotsalainen kirjailija, kriitikko ja professori
Muita merkityksiä

Linde AG, saksalainen kemianteollisuuden yritys
| --- | --- |
: Tällä täsmennyssivulla luetellaan henkilöitä, joilla on sama sukunimi.
Madeleine Thétu

Madeleine Thétu (s. 23. marraskuuta 1937 Pariisi, Ranska) on entinen ranskalainen yleisurheilija, jonka päälajit olivat pituushyppy ja viisiottelu.
Thétu sijoittui Tukholman EM-kilpailuissa 1958 viisiottelussa 13:nneksi 4 154 pisteellä. Hänen tuloksensa ottelun osalajeissa olivat 12,3 s 80 metrin aitajuoksussa, 10,88 m kuulantyönnössä, 150 cm korkeushypyssä, 554 cm pituushypyssä ja 26,4 s 200 metrin juoksussa. Rooman 1960 olympialaisissa hän sijoittui pituushypyssä 14:nneksi tuloksella 585 cm; karsinnassa hän hyppäsi tuloksen 596 cm.
Thétu voitti Ranskan mestaruuden viisiottelussa vuosina 1957–1959, pituushypyssä vuosina 1960–1961 sekä korkeushypyssä vuonna 1957. Hän oli pituudeltaan 171-senttinen ja painoi aktiivivuosinaan 61 kiloa.
Henkilökohtaiset ennätykset

200 metrin juoksu: 25,4 (1967)
80 metrin aitajuoksu: 11,3 (1967)
Korkeushyppy: 160 (1967)
Pituushyppy: 608 (1961)
Kuulantyöntö: 11,84 (1968)
Viisiottelu: 4 549 (1967)
William Dennisuk

| William Dennisuk> Henkilötiedot |
| --- | --- |
Syntynyt: 3. heinäkuuta 1954 (ikä 70) Yhdysvallat
Ammatti:  kuvataiteilija, kuvanveistäjä ja kuvataiteen opettaja
Aiheesta muualla
Kotisivut
William Dennisuk (s. 3. heinäkuuta 1954) on yhdysvaltalaissyntyinen, Imatralla asuva kuvataiteilija, kuvanveistäjä ja kuvataiteen opettaja.
Dennisuk valmistui Detroitin Center of Creative Studiesista taiteen kandidaatiksi (Bachelor of Fine Arts) vuonna 1978 ja taiteen maisteriksi (Master of Fine Arts) Chicagon taideinstituutin koulusta vuonna 1980. Hän suoritti myös kuvanveiston jatkotutkinnon Kuvataideakatemiassa vuonna 1990.
William Dennisuk aloitti kuvataiteen opetustyön Chicagon taideinsitutuutin koulussa vuonna 1980. Vuosina 1982-1988 hän opetti Limingan taidekoulussa, vuosina 1988-1991 Taidekoulu Maassa Helsingissä. Vuosina 1991-1992 ja 1994-1995 hän opetti Kansallisessa taideakatemiassa Bratislavassa, Slovakiassa ja 1992-1993 Lapin yliopistossa Rovaniemellä. Vuosina 2005-2006 hän opetti University of West Georgiassa Yhdysvaltojen Carrolltonissa. Vuodesta 2007 alkaen hän on opettanut Taideteollisessa korkeakoulussa Helsingissä ja vuodesta 1996 alkaen ympäristötaidetta Saimaan ammattikorkeakoulussa Imatralla.
Dennisuk voitti syksyllä 2013 taidekilpailun Walesissa, ja toteutettu ehdotus valmistui syksyllä 2014. Kilpailu oli osa Swansean kaupungin ranta-alueen kehittämistä.
Dennisukille myönnettiin taiteilijaeläke vuoden 2022 alusta.
Aiheesta muualla

Up-coming Exhibitions WilliamDennisuk.com.
Nathalie Teppe

Nathalie Teppe  (s. 22. toukokuuta 1972 Bourg-en-Bresse, Ain, Ranska) on entinen ranskalainen yleisurheilija. Hänen päälajinsa oli seitsenottelu, jonka yksittäisissä lajeissa hän oli vahvimmillaan keihäänheitossa.
Teppe sijoittui Splitin EM-kilpailuissa 1990 seitsenottelussa 15:nneksi 5 456 pisteellä. Barcelonan 1992 olympialaisissa hän oli 23:s 5 947 pisteellä ja Stuttgartin MM-kilpailuissa 1993 neljästoista 6 037 pisteellä. Helsingin EM-kilpailuissa 1994 hän sijoittui yhdeksänneksi sekä seitsenottelussa että keihäänheitossa. Hän heitti keihäänheiton loppukilpailussa tuloksen 57,52 metriä. Ottelussa hän kokosi 6 171 pistettä ja heitti ottelun yhteydessä keihästä 55,64 metriä. Göteborgin MM-kilpailuissa 1995 hän sijoittui seitsenottelussa 11:nneksi 6 213 pisteellä ja heitti ottelun yhteydessä keihästä 56,04 metriä. Ateenan MM-kilpailuissa 1997 hän sijoittui ottelussa 11:nneksi 6 242 pisteellä ja Sydneyn 2000 olympialaisissa 19:nneksi 5 851 pisteellä.
Teppe sijoittui viisiottelussa Pariisin EM-hallikilpailuissa 1994 yhdeksänneksi 4 416 pisteellä, Tukholman EM-hallikilpailuissa 1996 seitsemänneksi 4 379 pisteellä sekä Maebashin MM-hallikilpailuissa 1999 kuudenneksi Ranskan ennätyksellä 4 472 pistettä.
Nathalie Teppe voitti Ranskan mestaruuden ulkoradoilla seitsenottelussa vuosina 1992, 1996 ja 2000 sekä sisäradoilla viisiottelussa vuonna 2002. Hän on pituudeltaan 183-senttinen ja painoi aktiivivuosinaan 61 kiloa.
Henkilökohtaiset ennätykset

200 metrin juoksu: 25,29 (1990; myötätuulta +2,4 m/s).
100 metrin aitajuoksu: 13,72 (2000)
Korkeushyppy: 185 (1993)
Pituushyppy: 623 (2000), hallissa 627 (1999)
Kolmiloikka: 12,05 (1994)
Kuulantyöntö: 14,21 (2000)
Keihäänheitto: 61,60 (1994)
Henok (Metusalahin isä)

| Henok> חֲנוֹךְ |
| --- | --- |
 Henok kuvattuna puolalaisessa ikonissa 1600-luvulta.
Henkilötiedot
Syntynyt: 622 AM
Kuollut: 987 AM
Vanhemmat:   Jered 
Lapset:  Metuselah
Kuva Henokista nousemassa taivaaseen. Teoksesta Figures de la Bible (1728)
Henok (vuoden 1938 raamatunsuomennoksessa Hanok, joskus myös Enok tai Eenok) oli Raamatun yksi ennen Nooan vedenpaisumusta eläneistä ihmiskunnan esi-isistä,  Jeredin poika ja Metusalahin isä. Hänen pojanpojanpoikansa oli Nooa.
Myös Kainin poika oli nimeltään Henok. Nooan esi-isä Henok oli kuitenkin Kainin veljen Setin jälkeläinen.
1. Mooseksen kirjan 5:24 sanoo, että Henok "vaelsi kuuliaisena Jumalalle. Sitten häntä ei enää ollut, sillä Jumala otti hänet luokseen". Joissakin juutalaisissa ja kristillisissä perinteissä tulkitaan Henokin astuneen taivaaseen elävänä, toisissa ei.
Henok on monien juutalaisten ja kristittyjen perinteiden aihe. Häntä pidettiin Henokin kirjan  kirjoittajana, ja häntä kutsuttiin myös tuomion kirjoittajaksi. Uudessa testamentissa Henokiin viitataan Luukkaan evankeliumissa, Heprealaiskirjeessä ja Juudaksen kirjeessä, joista viimeinen lainaa myös sitä.  Katolisessa kirkossa, itäisessä ortodoksissa ja itämaisessa ortodoksuudessa häntä kunnioitetaan pyhimyksenä .
Henokin nimi (hepreaksi: חֲנוֹךְ Ḥănōḵ ) tulee heprean kantamuodosta חנך ( ḥ-n-ḵ ), joka tarkoittaa kouluttaa, vihkiä, vihkiä, vihkiä.
1. Mooseksen kirja

Henok esiintyy Pentateukin Genesiksen kirjassa (1. Mooseksen kirja) seitsemäntenä kymmenestä vedenpaisumusta edeltäneestä patriarkasta. Genesis kertoo, että jokainen vedenpaisumusta edeltänyt patriarkka eli useita vuosisatoja. Mooseksen kirjan 5. luvussa esitetään näiden kymmenen hahmon (Aadamista Nooaan) sukuluettelo, joka kertoo iän, jolloin seuraava patriarkka syntyi, ja kunkin hahmon iän kuollessaan. Monien mielestä Henok on poikkeus, joka "ei kokenut kuolemaa".
Lisäksi Raamattu sanoo, että Henok eli 365 vuotta, mikä on lyhyempi aika kuin muut vedenpaisumusta edeltäneet patriarkat, joiden kaikkien on kerrottu kuolevan yli 700 vuoden iässä. Luettelosta voidaan laskea, että "Jumala otti hänet luokseen" 57 vuotta Aadamin kuoleman jälkeen ja 69 vuotta ennen Nooan syntymää.
Heprealaiskirjeessä Henokista sanotaan: 
"Uskon vuoksi otettiin Henok pois niin, ettei hän kokenut kuolemaa. "Sitten häntä ei enää ollut, sillä Jumala otti hänet luokseen." Ennen kuin hänet otettiin pois, hän näet oli -- niin hänestä todistetaan -- elänyt Jumalan mielen mukaisesti."
Aiheesta muualla

Wikimedia Commonsissa on kuvia tai muita tiedostoja aiheesta .
The Descendants of Adam, The Legacy of Cain, The Souls Elijah and Enoch
Catholic Encyclopedia Henoch (1914)
Andrei A. Orlov essays on 2 Enoch: Enoch as the Heavenly Priest, Enoch as the Expert in Secrets, Enoch as the Scribe and Enoch as the Mediator
Ed. Philip P. Wiener Dictionary of the History of Ideas: Cosmic Voyages (1973)
Dr. Reed C. Durham, Jr. Comparison of Masonic legends of Enoch and Mormon scriptures description of Enoch (1974)
Sylviane Telliez

| Mitalit> Maa:   Ranska.Naisten yleisurheilu.Sisäratojen EM-kilpailut  | Mitalit> Maa:   Ranska.Naisten yleisurheilu.Sisäratojen EM-kilpailut  | Mitalit> Maa:   Ranska.Naisten yleisurheilu.Sisäratojen EM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Kultaa | Madrid 1968 | 50 metriä |  |
|  Kultaa | Belgrad 1969 | 4×1 kierrosta |  |
|  Kultaa | Wien 1970 | 1+2+3+4 kierrosta |  |
|  Hopeaa | Belgrad 1969 | 50 metriä |  |
|  Hopeaa | Wien 1970 | 60 metriä |  |
|  Hopeaa | Sofia 1971 | 60 metriä |  |
|  Pronssia | Grenoble 1972 | 50 metriä |  |
|  Pronssia | Rotterdam 1973 | 60 metriä |  |
Sylviane Telliez (o.s. Marotel, s. 20. lokakuuta 1942 Épinay-sur-Seine, Seine-Saint-Denis, Ranska) on entinen ranskalainen pikajuoksija, joka menestyi varsinkin hallikilpailuissa.
Sylvie Telliez saavutti sisäratojen EM-kilpailuissa kahdeksan mitalia vuosina 1968–1973. Madridissa 1968 hän voitti kultaa 50 metrillä ajalla 6,24 s. Belgradissa 1969 hän voitti kultaa 4 × 1 kierroksen viestissä ajassa 1.34,3 (kierroksen pituus oli 195 metriä) ja hopeaa 50 metrillä ajalla 6,5 s. Wienissä 1970 hän voitti kultaa 1 + 2 + 3 + 4 kierroksen viestissä ajalla 4.58,4 (kierroksen pituus oli 200 metriä) ja hopeaa 60 metrillä ajalla 7,5 s. Sofiassa 1971 hän saavutti hopeaa 60 metrillä ajalla 7,4 s, Grenoblessa 1972 pronssia 50 metrillä ajalla 6,31 s sekä Rotterdamissa 1973 pronssia 60 metrillä ajalla 7,32 s. Vielä Göteborgissa 1974 hän sijoittui 60 metrillä kahdeksanneksi ja Münchenissä 1976 viidenneksi.
Ulkoratojen arvokilpailuihin Telliez osallistui seitsemän kertaa. Kolmissa olympialaisissa vuosina 1968–1976 hänen paras saavutuksensa oli Méxicon 1968 olympialaisissa saavutettu 4 × 100 metrin viestijuoksun kahdeksas sija ajalla 44,2 s. Neljissä EM-kilpailuissa vuosina 1966–1974 hänen paras henkilökohtainen saavutuksensa oli kahdeksas sija 100 metrin juoksussa Ateenassa 1969 ajalla 11,9 s. Viestijuoksussa hän sijoittui kahdeksanneksi Budapestissa 1966 ajalla 45,7 s, neljänneksi Ateenassa 1969 ajalla 44,6 s sekä viidenneksi Roomassa 1974 ajalla 44,18 s.
Telliez voitti Ranskan ulkoratojen mestaruuden 100 metrillä vuosina 1968–1975 sekä 200 metrillä vuosina 1967 ja 1969–1973. Sisäradoilla hän voitti Ranskan mestaruuden 50 metrillä vuonna 1972 sekä 60 metrillä vuosina 1973, 1975 ja 1976. Hän juoksi vuosina 1968–1972 Ranskan ennätyksen 100 metrillä neljä kertaa ja 200 metrillä kahdesti sekä vuonna 1974 sisäradoilla 60 metrillä kerran.
Henkilökohtaiset ennätykset

50 metriä (hallissa): 6,31 (1972)
60 metriä (hallissa): 7,27 (1974), käsiajanotolla 7,1 (1973)
100 metriä: 11,32 (1976), käsiajanotolla 11,1 (1972)
200 metriä: 23,08 (1973), käsiajanotolla 23,0 (1972)
400 metriä: 53,7 (1969)
800 metriä: 2.16,8 (1969)
Erwin Neher

| Erwin Neher |
| --- | --- |

Henkilötiedot
Syntynyt: 20. maaliskuuta 1944 (ikä 80) Landsberg am Lech, Ylä-Baijeri
Koulutus ja ura
Tutkimusalue:  Biofysiikka
Palkinnot:   Nobelin lääketieteen palkinto (1991)
Erwin Neher (20. maaliskuuta 1944, Landsberg am Lech, Ylä-Baijeri) on saksalainen biofyysikko.
Hän on saanut yhdessä Bert Sakmannin kanssa vuoden 1991 Nobelin fysiologian tai lääketieteen palkinnon tutkimuksistaan, jotka koskivat yksittäisten ionikanavien toimintaa soluissa.
Neher opiskeli fysiikkaa Münchenissä ja Wisconsinissa, ja väitteli tohtoriksi vuonna 1970. Vuodesta 1983 hän on ollut Max Planck -instituutissa Biofysiikan ja -kemian osaston johtaja.
Hän on ollut Academia Europæan jäsen vuodesta 1989.
Roger Frinot

| Roger Frinot> Henkilötiedot |
| --- | --- |
Syntynyt: 9. huhtikuuta 1915  Vierzon, Cher, Ranska
Kuollut: 14. kesäkuuta 2014 (99 vuotta)
Uran tiedot
Laji:  Keihäänheitto
Roger Frinot (9. huhtikuuta 1915 Vierzon, Cher, Ranska – 14. kesäkuuta 2014) oli ranskalainen keihäänheittäjä.
Frinot sijoittui Pariisin EM-kilpailuissa 1938 keihäänheitossa yhdeksänneksi tuloksella 58,40 m. Hän voitti Ranskan mestaruuden vuosina 1937 ja 1938. Hän heitti kesäkuussa 1939 Ranskan ennätyksen 62,08 m, jonka rikkoi Raymond Tissot seitsemän vuotta myöhemmin.